**Hysbysiad Preifatrwydd Eglwys Hope-Siloh, Pontarddulais**

**Cyflwyniad**

Ar 25 Mai 2018, daeth Rheoliad Diogelu Data Cyffredinol newydd i rym, a fydd, yn ei hanfod, yn rhoi mwy o hawliau i unigolion o ran y ffordd y caiff gwybodaeth ei storio a'i defnyddio gan eglwys, neu gan unrhyw sefydliad. Yn benodol, mae'n ofynnol i ni ddweud wrth aelodau, deiliaid swyddi, gweithwyr a chyfeillion yr Eglwys hon pa wybodaeth sydd gennym amdanynt, a sut yr ydym yn ei storio a'i defnyddio.

Ymddiriedolwyr Eglwys Hope-Siloh yw'r rheolyddion data dynodedig.

1. **Pa wybodaeth yr ydym yn ei chadw?**

Rydym yn cadw enwau, cyfeiriadau, rhifau ffôn, cyfeiriadau e-bost ein haelodau, a rhieni plant yr Ysgol Sul, y Clwb Ieuenctid a’r Clwb Babanod.

Rydym yn cadw manylion banc yr aelodau hynny sy'n cyfrannu trwy drosglwyddiad banc.

1. **Sut yr ydym yn storio eich gwybodaeth?**

**Rydym yn storio gwybodaeth ar bapur ac yn electronig.**

Mae gwybodaeth ar bapur yn cael ei chadw'n ddiogel naill ai  (i) yn saff yr Eglwys neu (ii) mewn cwpwrdd dan glo yn yr Eglwys, ac ac mae'r allweddi yn cael eu cadw'n ddiogel gan yr Ymddiriedolwyr.

Mae unrhyw wybodaeth bersonol sy’n cael ei storio yn electronig yn cael ei diogelu gan gyfrinair. [Dim ond deiliaid sywddi / Ymddiriedolwyr sy’n ymwybodol o’r cyfrinair yma].

**3. Sut y byddwn yn prosesu eich data personol?**

**A. Manylion yr Aelodau**: Mae’r Ymddiriedolwyr yn cadw manylion cyswllt (enw, cyfeiriad, rhif ffôn, cyfeiriad e-bost) ar gyfer yr Aelodau, er mwyn:

* cadw mewn cysylltiad â chi (e.e. anfon cylchlythyr atoch)
* rhoi gwybod i chi am wasanaethau, digwyddiadau a chyfarfodydd, cyrsiau, hyfforddiant
* darparu cymorth bugeiliol
* gofyn am gymorth gennych gyda'r gwaith o gynnal yr eglwys (e.e. rotâu)
* gweinyddu cofnodion aelodau, gan gynnwys prosesu Rhodd Cymorth
* cyfeirio atoch yn ein cylchgrawn, *Cwlwm*, e.e. yn achos dathliad, salwch

**Pa mor hir y byddant yn cael eu cadw?**

Bydd yr wybodaeth angenrheidiol yn cael ei chadw am gyhyd ag y byddwch yn aelod o Eglwys Hope-Siloh. Fodd bynnag, bydd Datganiadau Rhodd Cymorth yn cael eu cadw am hyd at chwe blynedd ar ôl y flwyddyn galendr y maent yn berthnasol iddi. Bydd gwybodaeth sy'n ymwneud â chofrestrau cysegriadau/cofrestrau priodasau yn cael ei chadw'n barhaol.

**Beth yw'r sail gyfreithiol dros brosesu'r data hyn?**

Rydym yn prosesu'r wybodaeth hon, gan gynnwys unrhyw ddata personol sensitif /categori arbennig (sy'n cynnwys cred / ymlyniad crefyddol unigolyn) ar y seiliau canlynol:

1. Rhwymedigaeth Gyfreithiol (e.e. prosesu Rhodd Cymorth neu wybodaeth Diogelu)
2. Contract (e.e. gosod adeiladau’r Eglwys i unigolion a grwpiau)
3. Diddordeb Cyfreithlon (gweinyddiaeth reolaidd yr eglwys, er enghraifft cyhoeddi cofrestrau aelodaeth i'w defnyddio'n fewnol, rotâu, nodiadau bugeiliol, ac ati)
4. Cydsyniad: byddwn yn sicrhau eich cydsyniad ysgrifenedig mewn modd eglur, ac yn ei gofnodi'n briodol a'i ddiweddaru yn ôl yr angen.
5. Er mwyn hyrwyddo gweithgareddau dilys yr eglwys.

**B. Cyfeillion yr Eglwys:** Mae Ymddiriedolwyr yr Eglwys yn cadw manylion cyswllt (enw, cyfeiriad, rhif ffôn, cyfeiriad e-bost) ar gyfer Cyfeillion yr Eglwys, er mwyn:

* cadw mewn cysylltiad â chi (e.e. anfon y cylchgrawn *Cwlwm* atoch)
* rhoi gwybod i chi am wasanaethau, digwyddiadau a chyfarfodydd, cyrsiau, hyfforddiant, clybiau gwyliau, cinio a.y.y.b

**Pa mor hir y byddant yn cael eu cadw?**

Bydd yr wybodaeth yn cael ei chadw hyd nes y byddwch yn dweud wrthym nad ydych am gael unrhyw gyswllt pellach â ni.

**Beth yw'r sail gyfreithiol dros brosesu'r data hyn?**

Fel Cyfaill yr Eglwys (e.e. rhywun nad yw'n aelod ond sy'n mynychu digwyddiadau’r Eglwys, neu yn rhiant i blentyn yn yr Ysgol Sul, Clwb Ieuenctid, Clwb Babanod, dim ond os yw’r cyswllt yn rheolaidd, ein sail cyfreithlon i brosesu’r wybodaeth hon, gan gynnwys unrhyw ddata personol sensitif / categori arbennig bydd:

1. Diddordeb Cyfreithlon yr eglwys
2. Er mwyn hyrwyddo gweithgareddau dilys yr eglwys, neu os ydym wedi sicrhau eich cydsyniad ysgrifenedig, y byddwn yn cadw eich manylion cyswllt. Ni fyddwn yn rhannu eich gwybodaeth â neb arall.
3. Cydsyniad: byddwn yn sicrhau eich cydsyniad ysgrifenedig mewn modd eglur, ac yn ei gofnodi'n briodol a'i ddiweddaru yn ôl yr angen.

**C. Adroddiad Blynyddol**

Yn ôl y gyfraith, mae'n ofynnol i Eglwys Hope-Siloh gyhoeddi Adroddiad Blynyddol. Dim ond i Aelodau y caiff copïau o'r Adroddiad Blynyddol eu dosbarthu. **Dim ond os byddwn wedi cael cydsyniad ysgrifenedig** y byddwn yn cyhoeddi'r manylion personol canlynol yn yr Adroddiad Blynyddol.

* eich enw
* eich cyfeiriad
* eich cyfraniad ariannol

**Beth yw'r sail gyfreithiol dros brosesu'r data hyn?**

Byddwn yn gofyn am eich cydsyniad ysgrifenedig cyn cyhoeddi eich manylion personol yn yr Adroddiad Blynyddol.

**Ch. Gwybodaeth Diogelu**

Mae hyn yn cynnwys geirdaon ar gyfer y rheiny sy'n gweithio gyda phlant ac oedolion sy'n agored i niwed, cydsyniad rhieni, gwybodaeth gyswllt mewn argyfwng, gwybodaeth feddygol a chysylltiadau meddygol.

**Pa mor hir y bydd yr wybodaeth hon yn cael ei chadw?**

Am gyhyd ag y bydd yr unigolyn yn ymwneud â gweithgareddau'r eglwys.

**Beth yw'r sail gyfreithiol dros brosesu'r data hyn?**

Mae gan yr eglwys rwymedigaeth gyfreithiol i gynnal yr wybodaeth hon, er mwyn cyflawni ei chyfrifoldebau diogelu.

**Rhagor o Wybodaeth**

**Rhannu eich Data Personol**

Ni fyddwn yn rhannu eich data personol â thrydydd partïon oni fyddwn wedi sicrhau eich cydsyniad ymlaen llaw, neu oni fydd yn ofynnol i ni wneud hynny yn ôl y gyfraith.

**Eich hawliau**

Mae gennych nifer o hawliau mewn perthynas â'r data personol a gedwir amdanoch. Gallwch ofyn am gopi o'r data personol a gedwir, ynghyd â'r modd y cânt eu prosesu. Mae gennych hefyd yr hawl i ddiweddaru, diwygio a chyfyngu ar eich data personol, neu'r hawl i dynnu eich cydsyniad yn ôl o ran eu prosesu, ynghyd â'r hawl i ddileu eich data yn llwyr. Os byddwch yn dymuno arfer eich hawliau, cysylltwch â’r Ymddiriedolwyr*.*

**Gofynion Unigolion am Wybodaeth**

Bydd ceisiadau am wybodaeth yn cael eu prosesu cyn pen un mis calendr. Dylai'r eglwys fod yn ymwybodol bod yna adegau pan y byddai'n amhriodol ryddhau gwybodaeth. Os cyfyd unrhyw amheuon o'r fath (e.e. o ran diogelu), gellir ceisio cyngor gan y Comisiynydd Gwybodaeth trwy ffonio 0303 123 1113 neu fynd i'r wefan: www.ico.org.uk

**Cwynion**

Os ydych yn pryderu ynghylch y ffordd yr ymdrinnir â'ch gwybodaeth, yna cysylltwch â’r Ymddiriedolwyr yn y lle cyntaf, ac, os byddwch yn dal i fod yn anfodlon ar y canlyniad, gallwch gyfeirio'r mater i Swyddfa'r Comisiynydd Gwybodaeth, a hynny trwy'r wefan: <https://ico.org.uk/concerns/handling/>, neu trwy ffonio'r llinell gymorth ar 0303 123 1113.